nahid-hub/BLUGE-bengali-wikipedia-section-title-prediction huggingface dataset:
দু’টি চলচ্চিত্র দ্য গডফাদার (১৯৭২) এবং দ্য লং গুডবাই (১৯৭৩) এ তিনি ছোট কিন্তু খুব গুরুত্বপূর্ণ চরিত্রে অভিনয় করেন। তিনি ইউরোপেও কিছু চলচ্চিত্রে অভিনয় করেনঃ দ্য ফাইনাল প্রোগ্রাম (১৯৭৩), ডেডলি স্ট্রেঞ্জার্স (১৯৭৫), এবং ১৯০০ (১৯৭৫)।

৭০’এর দশকে তিনি এন বি সি’র টম স্নাইডারের উপস্থাপনায় টুমরো শো’তে বেশ কয়েকবার অংশগ্রহণ করেন এবং সমুদ্রপথে তাঁর বিশ্বভ্রমণের গল্প বলেন। ১৯৬৯ সালে নেদারল্যান্ডে তিনি একটি বজরা ক্রয় করেন, পরে তিনি সেটাকে প্যারিসে নিয়ে যান এবং কিছু সময় সেটাতে বসবাস করেন। তাঁর একটি বাড়ি ছিল উইল্টন,কানেটিকাটে এবং সসালিটোয় একটি এপার্ট্মেন্ট ছিল।

তিনি হলিউডে আবার ফিরে আসেন এবং তাঁর শেষ চলচ্চিত্রগুলো ছিলঃ কিং অফ দ্য জিপসিয (১৯৭৮), উইন্টার কিলস (১৯৭৯), নাইন টু ফাইভ (১৯৮০), এবং ভেনম (১৯৮১)।

হেইডেন দু’টি বিখ্যাত বই লিখেছিলেনঃ একটি তাঁর আত্মজীবনী “ওয়ান্ডারার” (১৯৬২) এবং আরেকটি ছিল একটি উপন্যাস “ভয়েজ” (১৯৭৬)।

সঠিক অনুচ্ছেদ শিরোনাম কোনটি?
titleA. দ্য অ্যাসফল্ট জাংগল
titleB. ভ্রমণ
titleC. পরবর্তী চলচ্চিত্র অভিনয় ও বই লেখা
titleD. তৃতীয় বিবাহ
উত্তর: titleC
তৎকালীন আরবের রীতি ছিল যে তারা মরুভূমির মুক্ত আবহাওয়ায় বেড়ে উঠার মাধ্যমে সন্তানদের সুস্থ দেহ এবং সুঠাম গড়ন তৈরির জন্য জন্মের পরপরই দুধ পান করানোর কাজে নিয়োজিত বেদুইন মহিলাদের কাছে দিয়ে দিতেন এবং নির্দিষ্ট সময় পর আবার ফেরত নিতেন। এর আরেকটি কারণ ছিল বিশুদ্ধ আরবি ভাষা শিক্ষা করা। এই রীতি অনুসারে মোহাম্মদকেও হালিমা বিনতে আবু জুয়াইবের (অপর নাম হালিমা সাদিয়া) হাতে দিয়ে দেয়া হয়। এই নারী ছিলেন বনু সা'দ ইবনে বকর গোত্রের (হাওয়াযেন গোত্র) অন্তর্ভুক্ত। তার স্বামীর নাম ছিলো হারেস ইবনে আবদুল ওযযা আর ডাক নাম আবু কাবশা, যিনি একই গোত্রের লোক ছিলেন। মুহাম্মাদের নবুয়্যত লাভের পর তিনি মক্কায় এসে ইসলাম গ্রহণ করেন। হালিমার এক পু্ত্র এবং তিন কন্যা ছিল। পুত্রের নাম ছিল "আবদুল্লাহ"। আর কন্যা তিনজনের নাম ছিল যথাক্রমে "আনিসা, হোযায়ফা এবং শায়মা"। এদের মাঝে আবদুল্লাহ্ এবং শায়মার ইসলাম গ্রহণের কথা জানা যায়। বাকীদের ইসলাম গ্রহণের বিষয়টি অজ্ঞাত। এছাড়া হালিমা নবীর বড় চাচা হারিসের পুত্র আবু সুফিয়ানকেও দুধ পান করিয়েছেন। তাই হালিমার সূত্রে আবু সুফিয়ান ইবনে হারেস ইবনে আবদুল মোত্তালেবও (যে সম্পর্কে নবীর চাচাতো ভাই ছিলো) নবীর দুধ ভাই ছিল।

মোহাম্মদ এতিম বিধায় প্রথমে কোন নারী তাকে দুধ খাওয়ানোর জন্য নিতে চায়নি। কিন্তু হালিমা অন্য কোন শিশু সন্তান না পাওয়ায় এই এতিম শিশুটিকেই গ্রহণ করেন। কিন্তু এই শিশুকে ঘরে আনার পর দেখা যায় হালিমার সচ্ছলতা ফিরে আসে এবং তারা শিশুপুত্রকে সঠিকভাবে লালনপালন করতে সমর্থ হন। তখনকার একটি ঘটনা উল্লেখযোগ্য - শিশু মোহাম্মদ কেবল হালিমার একটি স্তনই পান করতেন এবং অপরটি তার অপর দুধভাইয়ের জন্য রেখে দিতেন। দুই বছর লালনপালনের পর হালিমা শিশু মোহাম্মদকে আমিনার কাছে ফিরিয়ে দেন। কিন্তু এর পরপরই মক্কায় মহামারী দেখা দেয় এবং শিশু মুহাম্মদকে হালিমার কাছে ফিরিয়ে দেয়া হয়। হালিমাও চাচ্ছিলেন শিশুটিকে ফিরে পেতে। এতে তার আশা পূর্ণ হল।

ইসলামী বিশ্বাসমতে এর কয়েকদিন পরই একটি অলৌকিক ঘটনা ঘটে - একদিন শিশু নবীর বুক চিরে কলিজার একটি অংশ বের করে তা জমজম কূপের পানিতে ধুয়ে আবার যথাস্থানে স্থাপন করে দেয়া হয়। মুসলমানদের বিশ্বস্ত হাদিস গ্রন্থ মুসলিম শরীফের বর্ণনাসূত্রে এই তথ্য পাওয়া যায়। মুসলমানদের বিশ্বাসমতে এর মাধ্যমে মুহাম্মদের দেহ থেকে অপবিত্র সব কিছু ধুয়ে ফেলা হয়েছিল। ইবনে খালদুনের বর্ণনামতে তার অন্তরে নূর ভরে দেয়া হয়। এই ঘটনাটি কারণেই গুরুত্বপূর্ণ যে এতে ইসলামে অলৌকিকতার স্বরুপ বুঝা যায়। অবশ্য ধর্ম বিশ্বাসীদের কাছে এটি অলৌকিক নয়; কারণ ধর্মীয় মতে এই ঘটনাটি ফেরেশতাদের দ্বারা সম্পন্ন হয় এবং এই ফেরেশতা হলেন জীবরাইল। এই ঘটনাটি ইসলামের ইতিহাসে সিনা চাকের ঘটনা হিসেবে খ্যাত।

সঠিক অনুচ্ছেদ শিরোনাম কোনটি?
titleA. দাদার মৃত্যু
titleB. সিরিয়ার উদ্দেশ্যে যাত্রা
titleC. বনি সা'দ গোত্রে অবস্থান
titleD. ফুজ্জারের যুদ্ধ
উত্তর: titleC
ক্রাইস্টচার্চের বিশিষ্ট ব্যবসায়ী ও সংসদ সদস্য ড্যানিয়েল রিসের সন্তান ছিলেন তিনি। ১৮৭৯ সালে ক্রাইস্টচার্চে জন্মগ্রহণকারী ড্যান রিস তার শিক্ষা জীবন ওয়েস্ট ক্রাইস্টচার্চ স্কুলে সম্পন্ন করেন।

বামহাতি ব্যাটসম্যান ও স্লো-মিডিয়াম বোলার ড্যান রিস ১৯ বছর বয়সে জাতীয় দলের পক্ষে প্রথম খেলতে নামেন। ক্রাইস্টচার্চভিত্তিক মিডল্যান্ড ক্লাবের পক্ষে শুরুরদিকের ক্রিকেট খেলাগুলোয় অংশ নিয়েছিলেন। প্রাদেশিক ক্রিকেটে ক্যান্টারবারি উইজার্ডের পক্ষে খেলেছেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. প্রথম-শ্রেণীর ক্রিকেট
titleC. অবসর
titleD. মূল্যায়ন
উত্তর: titleA
সাত থেকে আট বছর বয়সে শৈশবের মধ্যবর্তী পর্যায় শুরু হয়ে বয়ঃসন্ধিকালের পূর্ব মুহূর্তে শেষ হয়। এই সময়ে শিশুরা বিদ্যালয়ে যাওয়া শুরু করে ফলে তারা মানসিক এবং সামাজিক ভাবে উন্নতি লাভ করে। শিশুরা এই সময়ে নতুন নতুন বন্ধু তৈরি করে এবং নতুন নতুন দক্ষতা অর্জন করে । যার ফলে তারা আরও স্বাধীন এবং স্বতন্ত্র হয়ে গড়ে ওঠে।

সঠিক অনুচ্ছেদ শিরোনাম কোনটি?
titleA. শৈশবের প্রাথমিক পর্যায়
titleB. ইতিহাস
titleC. বয়ঃসন্ধিকাল
titleD. শৈশবের মধ্যবর্তী পর্যায়
উত্তর: titleD
ধর্মীয় ভাবকে পুঁজি করে যেখানে এই লিপির জন্ম, সেখানে ধর্মীয় সাহিত্য রচিত হওয়ার পাশাপাশি সিলেটি নাগরী স্থান করে নিয়েছিল সিলেটিদের দৈনন্দিন জীবনের বিভিন্ন কার্যাকার্যে। এই লিপিতে লেখা হয়েছে চিঠি, হিসাবপত্র, এমনকি সরকারি দলিল-দস্তাবেজের মার্জিনে সাক্ষীরা স্বাক্ষরও করেছেন। তৎকালীন বিভিন্ন প্রসিদ্ধ সাহিত্য "হালতুননবী", "জঙ্গনামা", "মহব্বতনামা", "নূর নছিহত", "তালিব হুছন" ছাড়াও রচিত হয়েছে চিকিৎসাশাস্ত্র, জাদুবিদ্যার পুস্তক। রচিত হয়েছে "দ্বিতীয় বিশ্বযুদ্ধের কবিতা"। সিলেটি আঞ্চলিক শব্দ ও বাক্যভাণ্ডার দিয়ে রচিত লেখনী ছাড়াও অ-সিলেটি, অ-বাংলা রচনাও রচিত হয়েছে সিলেটি নাগরী লিপিতে। তবে প্রতিষ্ঠানবিরোধী চরিত্র এই লিপির জন্ম থেকে সম্পৃক্ত ছিল বলে কখনও বিদ্যায়তনে আনুষ্ঠানিক শিক্ষায় পাঠ্যতালিকায় অন্তর্ভুক্ত হয়নি এই লিপি। তবুও সাধারণ্যের সরল জীবনে ছড়িয়ে যেতে এই লিপির বাধা পেতে হয়নি। এমনকি বাংলা লিপিতে লেখা জানতেন না এমন অনেক স্বল্প শিক্ষিত কিংবা অশিক্ষিত ব্যক্তি নাগরী লিপিতে লিখতে জানতেন কিংবা স্বাক্ষর করতে পারতেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্বরবর্ণ
titleC. ব্যবহার
titleD. নামকরণ
উত্তর: titleC
তাসমানিয়ার লন্সেসটোনে জন্মগ্রহণকারী রিকি পন্টিং গ্রেইম ও লরেইন পন্টিং দম্পতির চার সন্তানের মধ্যে সকলের বড়। বাবা গ্রেইম ছিলেন একজন ভালমানের ক্লাব ক্রিকেটার। তিনি অস্ট্রেলিয়ান রুলস ফুটবলে খেলেছেন। মা লরেইন ছিলেন রাজ্যের ভিগোরো চ্যাম্পিয়ন। তার মামা গ্রেগ ক্যাম্পবেল ১৯৮৯ থেকে ১৯৯০ সাল পর্যন্ত অস্ট্রেলিয়া দলের হয়ে টেস্ট ক্রিকেট খেলেছেন। প্রথমদিকে পন্টিংয়ের পিতা-মাতা তাসমানিয়ার প্রসপেক্ট এলাকার দূরে সিটি সেন্টারের দক্ষিণাংশে বসবাস করতেন। তারপর তারা শ্রমজীবিদের এলাকা হিসেবে পরিচিত দূরে সেন্ট্রাল লন্সেসটনের উত্তরাংশে নিউনহ্যাম এলাকায় স্থানান্তরিত হন।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. ব্যক্তিগত অর্জন
titleC. খেলোয়াড়ী জীবন
titleD. প্রারম্ভিক জীবন
উত্তর: titleD
পাকিস্তানের ঘরোয়া ক্রিকেটে স্বতঃস্ফূর্তভাবে রান সংগ্রাহক ছিলেন। ১৯৬২ সালে ইংল্যান্ড সফর থেকে ফিরে এসে পরবর্তী চার বছরে ১৩ খেলায় ১১৩.০৮ গড়ে ১৩৫৭ রান তুলেছিলেন। করাচী ব্লুজের সদস্য থাকাবস্থায় ১৯৬৫-৬৬ মৌসুমে রেলওয়েজ গ্রীনসের বিপক্ষে নিজস্ব সেরা অপরাজিত ২৭৮ রান সংগ্রহ করেন। এরপর নবপ্রতিষ্ঠিত ন্যাশনাল ব্যাংক ক্রিকেট দলে যোগ দেন ও দলের নেতৃত্ব দেন। এ দলে তিনি ১৯৭৬-৭৭ মৌসুম পর্যন্ত খেলেন। পরবর্তীতে দলের কোচ হিসেবে দায়িত্ব পান।

১৯৫৮-৫৯ মৌসুমে করাচীতে করাচীর সদস্যরূপে বাহাওয়ালপুরের বিপক্ষে দলের পক্ষে সর্বোচ্চ ১০৩ রান তুলেন। হানিফ মোহাম্মদের সর্বোচ্চ ৪৯৯ রানের বিপরীতে তার এ সংগ্রহের ব্যবধান ছিল ৩৯৬ রান যা যে-কোন প্রথম-শ্রেণীর ক্রিকেটে সর্বোচ্চ।

১৪৬টি প্রথম-শ্রেণীর ক্রিকেট খেলায় ৪৪.৪৯ গড়ে ৭,৫২০ রান তোলেন। তন্মধ্যে সেঞ্চুরি করেছেন ১৬টি। এছাড়াও ২২ টেস্টে অংশ নিয়ে ১৩০ ক্যাচ হাতের কব্জায় নেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ঘরোয়া ক্রিকেট
titleC. খেলোয়াড়ী জীবন
titleD. ব্যক্তিগত জীবন
উত্তর: titleB
ইসলামি বর্ষপঞ্জি বা মুসলিম বর্ষপঞ্জি (হিজরী বর্ষপঞ্জি হিসাবেও পরিচিত) একটি চন্দ্রনির্ভর বর্ষপঞ্জি। বিভিন্ন মুসলিম দেশ এই বর্ষপঞ্জি অনুসরণ করে, আর পৃথিবীব্যাপী মুসলমানগণ অনুসরণ করেন ইসলামের পবিত্র দিনসমূহ উদযাপনের জন্য। ইসলাম ধর্মের শেষ বাণীবাহক মুহাম্মদ মক্কার ক্বুরায়েশদের দ্বারা নির্যাতিত হয়ে মক্কা থেকে মদীনা চলে যান। তার এই জন্মভূমি ত্যাগ করার ঘটনাকে ইসলামে 'হিজরত' আখ্যা দেয়া হয়। রাসুল মুহাম্মাদ-এর মক্কা থেকে মদিনায় হিজরতের ঘটনাকে চিরস্মরণীয় করে রাখার উদ্দেশ্যেই হিজরী সাল গণনার সূচনা। ইসলামের দ্বিতীয় খলিফা হযরত ওমর (রা:)-এর শাসনামলে ১৭ই হিজরী অর্থাৎ রাসুল মুহাম্মাদ-এর মৃত্যুর সাত বছর পর চন্দ্র মাসের হিসাবে এই পঞ্জিকা প্রবর্তন করা হয়। হিজরতের এই ঐতিহাসিক তাৎপর্যের ফলেই হযরত ওমর রা. এর শাসনামলে যখন মুসলমানদের জন্য পৃথক ও স্বতন্ত্র পঞ্জিকা প্রণয়নের কথা উঠে আসে তখন তারা সর্বসম্মতভবে হিজরত থেকেই এই পঞ্জিকার গণনা শুরু করেন। যার ফলে চান্দ্রমাসের এই পঞ্জিকাকে বলা হয় ‘হিজরী সন’। প্রতিদিন সূর্যাস্তের মাধ্যমে দিন গণনার শুরু হয়। তবে মাস গণনার ক্ষেত্রে নির্দিষ্ট ভূখন্ডে খালি চোখে অথবা খালি চোখানুগ যন্ত্রপাতির (যেমন: দূরবীণ, সাধারণ দূরবীক্ষণ যন্ত্র) সহায়তায় চাঁদ দেখার উপর নির্ভর করে। মাসগুলো চাঁদ দেখার উপর নির্ভর করে ২৯ অথবা ৩০ দিনের হয়। যেমাসে ২৯ দিন শেষ হলে নতুন মাসের চাঁদ দেখা যায় না, সে মাসে ৩০ দিন পূর্ণ করে মাস শেষ করা হয়।

সঠিক অনুচ্ছেদ শিরোনাম কোনটি?
titleA. গুপ্তাব্দ
titleB. মঘী সাল
titleC. বিক্রম সংবৎ
titleD. হিজরী বর্ষপঞ্জী
উত্তর: titleD
স্কুলে দুটি অধিবেশনে (শিফ্‌ট) শিক্ষাদান করা হচ্ছে যথা: প্রভাতী অধিবেশন(মর্নিং শিফট) এবং দিবাকালীন অধিবেশন(ডে শিফট)। সকাল ৭.৩০ থেকে প্রভাতী অধিবেশন এবং দুপুর ১২.২০ থেকে দিবা অধিবেশনের কার্যক্রম শুরু হয়। । আবার প্রতিটি শিফটের প্রতি শ্রেণীর ছাত্রী এর পরিমান অনুযায়ী শাখায় ভাগ করা হয়েছে। মূলত শাখা যষ্ঠ শ্রেণী থেকে শুরু। অভিজ্ঞ এবং দক্ষ শিক্ষকদের তত্ত্বাবধানে স্কুলটিতে উচ্চমানের শিক্ষা প্রদান করা হয়।

সঠিক অনুচ্ছেদ শিরোনাম কোনটি?
titleA. প্রাতিষ্ঠানিক ব্যবস্থা
titleB. শিক্ষা সুবিধাসমূহ
titleC. প্রাতিষ্ঠানিক রূপরেখা
titleD. অবকাঠামো
উত্তর: titleA
২০১১ সালের আদমশুমারি অনুযায়ী, চামোলী জেলার জনসংখ্যা ৩৯১,১১৪ জন, মালদ্বীপ জাতির প্রায় সমান। এটির ভারতের ৫৫৯ তম স্থান (মোট ৬৪০টির মধ্যে) । জেলাটির প্রতি বর্গ কিলোমিটারে (১৩০ / বর্গ মাইল) প্রতি জন লোকের জনসংখ্যার ঘনত্ব রয়েছে। . ২০০১-২০১১ দশকে এর জনসংখ্যা বৃদ্ধির হার ছিল ৫.৬%। চামোলিতে ১০০০ জন পুরুষের জন্য ১০২১ জন নারী লিঙ্গ অনুপাত রয়েছে, এবং সাক্ষরতার হার ৮৩.৪৮%
সঠিক অনুচ্ছেদ শিরোনাম কোনটি?
titleA. নদী ব্যবস্থা
titleB. ভূগোল
titleC. জনসংখ্যার উপাত্ত
titleD. ইতিহাস
উত্তর: titleC
উনিশ শতকের একটি ছোট গ্রাম আসমারা ১৮৮৯ সালে ইতালি কর্তৃক দখলের পরে দ্রুত গড়ে উঠতে শুরু করে। গভর্নর ফারদিনন্দো মার্টিনি ১৮৯৭ সালে শহরটিকে ইটালিয়ান ইরিত্রিয়ার রাজধানী বানান, লোহিত সাগরের মাসাওয়া বন্দরের জন্য এবং তারপর থেকে শহরটির একটি ক্রমবর্ধমান বৃদ্ধি ঘটে।

২০ শতকের প্রথম দিকে, কার্লো কাভানার নির্দেশনায় ইরিত্রিয়ান রেলপথটি গিন্ডা শহরের মধ্য দিয়ে, উপকূল পর্যন্ত নির্মিত হয়েছিল। ১৯১৩ এবং ১৯১৫ সালের উভয় বড় আকারের ভূমিকম্পে শহরটির সামান্য ক্ষয়ক্ষতি হয়েছিল

একটি বড় ইতালীয় সম্প্রদায় গড়ে উঠে। ১৯৩৯ সালের আদমশুমারি অনুযায়ী, আসমারার মোট জনসংখ্যা ছিল ৯৮,০০০জন যার মধ্যে ৫৩,০০০ জন ছিল ইতালীয়। যেখানে শুধুমাত্র ৭৫,০০০ ইতালীয় ইরিত্রিয়াতে বসবাস করেছিল, যা বৃহত্তম কেন্দ্রের মধ্য দিয়ে রাজধানী শহরটিকে তৈরি করেছিল লিবিয়ায় ইতালীয় ঔপনিবেশিকতার সাথে এই তুলনা করা যায়, যেখানে বসবাসকারী জনসংখ্যা, যদিও বড়, আরো ছড়িয়ে ছিল।)

রাজধানীটি একটি ইতালিয়ান স্থাপত্য শৈলীর চেহারা অর্জন করেছে। ইউরোপীয়রা আসামারাকে "প্রচলিত নতুন ডিজাইনের সঙ্গে পরীক্ষা করতে" ব্যবহার করেছিল। ১৯৩০ এর দশকের শেষদিকে আসমারাকে "পিকোলা রোমা" (ছোট রোম) বলা হতো। বর্তমান সময়ে ৪০০ টিরও বেশি ভবন ইতালীয় শৈলীতে তৈরি, এবং অনেক দোকানের এখনও ইতালীয় নাম আছে (উদাঃ "বার ভিট্টোরিয়া", "প্রেস্টিসেরিয়া মর্ডানা", "কাসা দেল ফরমাগিও", এবং "ফেরামেন্তা")।

ইতালি রাজ্য আসমারার (এবং ইরিত্রিয়ার আশেপাশের এলাকায়) শিল্প বিকাশে বিনিয়োগ করেছিল, কিন্তু দ্বিতীয় বিশ্বযুদ্ধের শুরু এটি বন্ধ করে দেয়।

জুলাই ২০১৭-এ জাতিসংঘ শিক্ষা, বিজ্ঞান ও সংস্কৃতি সংস্থা আসমারাকে বিশ্ব ঐতিহ্য স্থান হিসেবে স্বীকৃতি দেয় এবং বলে “এটি ২০ শতকের শুরুতে এবং আফ্রিকান প্রেক্ষাপটে তার প্রয়োগের প্রথম দিকের আধুনিকতাবাদী শহুরেবাদের একটি ব্যতিক্রমী উদাহরণ”।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইতালীয় আসমারা
titleC. ভূগোল
titleD. পরিবহন
উত্তর: titleB
লেহ শহরের আবহাওয়া শীতল মরুভূমির মতো। অক্টোবর থেকে মার্চ পর্যন্ত শীতকালের বেশিরভাগ সময় তাপমাত্রা হিমাঙ্কের নিচে অবস্থান করে ও মাঝে মাঝে তুষারপাত হয়। বছরের বাকি সময়ের আবহাওয়া গরম থাকে। তাপমাত্রার বিস্তার শীতকালে -২৮ ° সেন্টিগ্রেড থেকে গ্রীষ্মকালে ৩৩ ° সেন্টিগ্রেডের মধ্যে। বার্ষিক গড় বৃষ্টিপাত মাত্র ১০.২ মিলিমিটার। ২০১০ খ্রিষ্টাব্দে লেহ শহরে হড়কা বানে প্রায় ১০০ জনের ওপর মানুষের মৃত্যু হয়েছিল। 

সঠিক অনুচ্ছেদ শিরোনাম কোনটি?
titleA. ধর্ম
titleB. দর্শনীয় স্থান
titleC. আবহাওয়া
titleD. ইতিহাস
উত্তর: titleC
১৯০৩ খ্রিষ্টাব্দে নরেশচন্দ্র কলকাতা বিশ্ববিদ্যালয় থেকে দর্শনশাস্ত্রে এম এ পাস করেন। তারপর তিনি "নিও-জার্মান অ্যান্ড ইন্ডিয়ান ফিলোজফির" উপরে ১৯০৫ খ্রিষ্টাব্দ পর্যন্ত প্রেসিডেন্সি কলেজে গবেষণা করেন। ১৯০৬ খ্রিষ্টাব্দে তিনি ওকালতি পাস করে তিনি হাইকোর্টে যোগ দেন। এবং কলকাতা বিশ্ববিদ্যালয়ের আইন কলেজে অধ্যাপনা আরম্ভ করেন । তিনি প্রাচীন ভারতের ব্যবহার এবং সমাজনীতি নিয়ে গবেষণা করে ১৯১৪ খ্রিষ্টাব্দে ডিএল উপাধি পান। ১৯১৭ খ্রিষ্টাব্দে ঢাকা আইন কলেজের ভাইস প্রিন্সিপ্যাল নিযু্ক্ত হন। ১৯২০ থেকে ১৯২৪ খ্রিষ্টাব্দ পর্যন্ত তিনি ঢাকা বিশ্ববিদ্যালয়ের আইনের অধ্যাপক ছিলেন। আইন উপদেষ্টা হিসাবে তিনি খ্যাতিলাভ করেন। এরপর তিনি কলকাতায় আইন ব্যবসা শুরু করেন । তিনি এই সময়ে ডিন অফ দ্য ফ্যাকাল্টি অফ ল হন । ১৯৫০ খ্রিষ্টাব্দে তিনি কলকাতা বিশ্ববিদ্যালয়ের ঠাকুর আইন অধ্যাপক হন । ইউনেস্কোর আমন্ত্রনে ১৯৫১ খ্রিষ্টাব্দে আমেরিকায় অনুষ্ঠিত অধিবেশনে যোগ দেন। ১৯৫৬ খ্রিষ্টাব্দে ভারতীয় আইন কমিশনের সদস্য হন । কর্মজীবনে তিনি বিভিন্ন সময়ে রিপন কলেজ এবং সিটি কলেজের সাথেও যুক্ত ছিলেন। আইন সংক্রান্ত কিছু গ্রন্থ তিনি রচনা করেছিলেন । যার মধ্যে "ইভোলিউশন অফ ল" বিখ্যাত।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. রাজনৈতিক জীবন
titleC. শিক্ষা এবং কর্মজীবন
titleD. জন্ম ও শৈশব
উত্তর: titleC
বেলুনচালকের অন্তত ক্ষয়রোধী এবং আগুন-নিরোধী কাপড় দিয়ে তৈরী হাতমোজা পড়া উচিত যাতে গ্যাস লিক অথবা হঠাৎ আগুন ধরলে তারা গ্যাস বন্ধ করতে পারেন। তাড়াতাড়ি পদক্ষেপ এক্ষেত্রে বড়সড় দূর্ঘটনা এড়াতে সাহায্য করে। বাহু এবং পায়েও বিমানচালকের এই আগুননিরোধী কাপড় পড়ে থাকা উচিত। বিশেষ উপায়ে তৈরীকৃত কিছু কাপড় আছে যা থার্মোপ্লাস্টিক অথবা হাইড্রোকার্বন দিয়ে তৈরী। এই কাপড়গুলো এজন্য উচ্চ তাপমাত্রার পরিবেশে ব্যবহার করা যায় না। সাধারণ তন্তু তাপে গলে না, বরং পুড়ে যায়। আগুন নিরোধী তন্তু অনেক উচ্চ তাপমাত্রায় গলে এবং আগুন ধরেই না। অনেক বেলুনচালক যাত্রীদেরও একই রকমের পোশাক পরিধান করতে বলেন এবং গোড়ালির নিরাপত্তার জন্য বিশেষ ধরনের মজবুত জুতা বা বুট পরিধান করতে বলেন। সর্বশেষে, কিছু বেলুন ব্যবস্থায়, বিশেষ করে যেগুলোয় চুল্লী থলে থেকে ঝোলানো থাকে, সেগুলোতে যাত্রী এবং বেলুন চালকের জন্য শিরস্ত্রাণ(হেলমেট) সরবরাহ করা হয় তাদের মাথার নিরাপত্তা প্রদান করার জন্য।

সঠিক অনুচ্ছেদ শিরোনাম কোনটি?
titleA. বায়ু নির্গমন
titleB. উত্তোলন সৃষ্টি করা
titleC. যাত্রীদের সাথে
titleD. মন্টগলফিয়ার
উত্তর: titleC
১৯৭৩ সালের সংবিধানের পূর্বে, পাকিস্তানি ইসলামিক প্রজাতন্ত্রে সামরিক বাহিনীর প্রধানকে সর্বাধিনায়ক হিসেবে চিহ্নিত করা হত। হামুদুর রেহমান কমিশনের রিপোর্ট অনুযায়ী এই পদ সেনা বাহিনীর প্রধান দ্বারা প্রতিস্থাপিত হয়। ১৯৭৩ সালে  এই পদ পরিবর্তিত হয়ে যায়। রাষ্ট্রপতির হাতেই সকল ক্ষমতা নিহিত। কিন্ত বর্তমানে গণতন্ত্র শক্তিশালী হওয়ার পর প্রধান ক্ষমতা প্রধানমন্ত্রীর হাতে ন্যস্ত।

সঠিক অনুচ্ছেদ শিরোনাম কোনটি?
titleA. মিশর
titleB. পাকিস্তান
titleC. ভিয়েতনাম
titleD. আলবেনিয়া
উত্তর: titleB
কামালের মূল উদ্দেশ্য ছিল দেশের পূর্ণ স্বাধীনতা। তিনি তার অবস্থান এই বলে ব্যক্ত করেন:

নতুন প্রজাতন্ত্রের আইন, বিচার ও অর্থনৈতিক কাঠামোতে ব্যাপক সংস্কারকাজে তিনি নেতৃত্ব দেন।

মোস্তফা কামাল প্রাক্তন উসমানীয় সাম্রাজ্য ও নব্য প্রজাতন্ত্রের ভেতরকার পরিবর্তন তুলে ধরার জন্য ব্যানার তৈরী করেন। প্রত্যেক পরিবর্তন একেকটি তীর চিহ্ন দ্বারা নির্দেশিত হয়। এগুলোকে একত্রে কামালবাদী আদর্শ বলা হয়। এই আদর্শ মোস্তফা কামালের চিন্তার উপর ভিত্তি করে গড়ে উঠেছে। মূলনীতিগুলো বিশ্বরাজনীতিতে নতুন ছিল না তবে তা তুর্কি সমাজে নতুন ছিল। এগুলো তুর্কিদের প্রয়োজন অনুসারে গঠিত হয়েছিল। এর একটি উদাহরণ হল, কামালবাদী ধর্মনিরপেক্ষ রাষ্ট্র খ্রীষ্টান রাষ্ট্রগুলো থেকে যথেষ্ট পার্থক্যসূচক ছিল।

সঠিক অনুচ্ছেদ শিরোনাম কোনটি?
titleA. আধুনিকীকরণের প্রচেষ্টা, ১৯২৬-১৯৩০
titleB. নাগরিক স্বাধীনতা ও খিলাফত, ১৯২৪-১৯২৫
titleC. ইতালি-তুর্কি যুদ্ধ (১৯১১-১৯১২)
titleD. অভ্যন্তরীণ নীতি
উত্তর: titleD
ব্রিটিশ, ফরাসি, এবং সোভিয়েতরা দ্বিতীয় বিশ্বযুদ্ধের সময় এবং পর মধ্যপ্রাচ্যের অনেক অংশ থেকে চলে গেল। ইরান, তুরস্ক, সৌদি আরব ও আরব উপদ্বীপের মধ্যপ্রাচ্যের রাষ্ট্রগুলো সাধারণত দ্বিতীয় বিশ্বযুদ্ধের দ্বারা অপ্রভাবিত ছিল। তবে যুদ্ধের পর, নিম্নলিখিত মধ্যপ্রাচ্যের রাষ্ট্রগুলো স্বাধীনতা পুনরুদ্ধার বা স্বাধীন হয়ে ছিল:
ফিলিস্তিনে আরব ও ইহুদিদের মধ্যে সংগ্রাম, ১৯৪৭ এ জাতিসংঘের ফিলিস্তিন ভাগ করার চরম পরিকল্পনার ফল।এই পরিকল্পনা অনুযায়ী জর্ডান নদী ও ভূমধ্য মধ্যে সংকীর্ণ স্থান মধ্যে একটি আরব রাষ্ট্র ও একটি ইহুদি রাষ্ট্র তৈরি করার চেষ্টা করা। ইহুদী নেতারা তা গ্রহণ করার সময়, আরব নেতারা এই পরিকল্পনা প্রত্যাখ্যান করেন।

১৪ মে ১৯৪৮ সালে, যখন ব্রিটিশ জনাদেশে মেয়াদ শেষ হয়, ইহুদিবাদী নেতৃত্ব ইসরাইল রাজ্য ঘোষণা করেন। ১৯৪৮ সালে আরব-ইসরাইল যুদ্ধ মিশর, সিরিয়া, ট্রান্সজর্ডান, লেবানন, ইরাক ও সৌদি আরবের সেনাদলের হস্তক্ষেপে হয় এবং তারা ইসরাইলের কাছে পরাজিত হয়েছিল। ৮০০০০০০ ফিলিস্তিনি ইসরাইলভুক্ত এলাকা থেকে পালিয়ে যান এবং প্রতিবেশী দেশগুলোতে শরণার্থী হয়ে ওঠে, এইভাবে "ফিলিস্তিনি সমস্যা", শুরু থেকেই অঞ্চলের অশান্তি নিয়ে এসেছে।৭৫৮০০০-৮৬৬০০০ এর প্রায় দুই-তৃতীয়াংশ ইহুদী যারা বহিষ্কৃত বা সমগ্র আরব ভূখন্ড থেকে পালিয়ে ছিল ১৯৪৮ এর পরে ইসরাইল তাদের গ্রহণ করে।

আগস্ট ১৬, ১৯৬০ এ , সাইপ্রাস যুক্তরাজ্য থেকে স্বাধীনতা লাভ করে। একজন সহজাত ধর্মীয় ও রাজনৈতিক নেতা,আর্চবিশপ ম্যাকারিওস তৃতীয় , স্বাধীন সাইপ্রাসের প্রথম প্রেসিডেন্ট নির্বাচিত হন এবং ১৯৬১ সালে এটি জাতিসংঘের ৯৯ তম সদস্য নির্বাচিত হয়। 

সঠিক অনুচ্ছেদ শিরোনাম কোনটি?
titleA. ২য় বিশ্বযুদ্ধ পরবর্তি রাষ্ট্র
titleB. আসিরিয়ান সাম্রাজ্য
titleC. লিভ্যান্ট ও আন্টোলিয়া
titleD. তুর্কি ,ধর্মযোদ্ধা ও মঙ্গল
উত্তর: titleA
কলেজটির প্রধান ভবন চতুর্থ তলা বিশিষ্ট ১১০,০০০ বর্গ ফুট এলাকাজুড়ে নির্মান করা হয়েছে। এটি সমাবেশ কক্ষ, ল্যাবরেটরিজ, ডিসিপশন হল, লাইব্রেরী, যাদুঘর, কম্পিউটার ল্যাবরেটরি, ৫০০-টি আসনের অডিটোরিয়াম, সেমিনার রুম, কলেজের স্টাফ এবং ছাত্রছাত্রী ঘর এবং অফিসসহ সকল বিভাগের ব্যবস্থা করে থাকে। কমিউনিটি মেডিসিন বিভাগে হাউজিংয়ের জন্য আরো একটি নিজস্ব ভবন রয়েছে।

সঠিক অনুচ্ছেদ শিরোনাম কোনটি?
titleA. হাসপাতাল
titleB. স্বাস্থ্য সেবার সুযোগ সুবিধা-
titleC. কলেজ ভবন
titleD. ইতিহাস
উত্তর: titleC
১৯৫০ সালে, কোরিয়ার যুদ্ধে ২১ এসএএস এর একটি স্কোয়াড্রনকে ব্যবহার করা হয়েছিল। ব্রিটেনে তিন মাসের প্রশিক্ষণের পর, জানানো হয়েছিল যে স্কোয়াড্রনটি আর কোরিয়ার যুদ্ধে প্রয়োজন হবে না এবং এর পরিবর্তে মালায়ান জরুরী অবস্থায় স্বেচ্ছাসেবক দল হিসাবে যুদ্ধ করতে পাঠানো হয়। মালায়ায় পৌছানো পর স্কোয়া্ড্রনটি মাইকেল ক্যালভার্টের অধীনে আসে যিনি মালয়ী স্কাউটস (এসএএস) নামে একটি নতুন ইউনিট গঠন করেন। ক্যালভার্ট ইতোমধ্যে দূর প্রাচ্যে ১০০ স্বেচ্ছাসেবীকে নিয়ে থেকে একটি স্কোয়াড্রন গঠন করেন, যেটাকে বলা হত এ স্কোয়াড্রন- ২১ এসএএস হয়ে ওঠে তখন বি স্কোয়াড্রন এবং রোডেশিয়া পরিদর্শন শেষে ক্যালভার্ট ১০০০ রোডেশিয়ান স্বেচ্ছাসেবক নিয়ে সি স্কোয়া্ড্রন তৈরি করেন। রোডেশিয়ানরা তিন বছর দায়িত্ব পালনের পর বাড়িতে ফিরে যায় এবং নিউজিল্যান্ড স্কোয়াড্রন তাদের জায়গায় দায়িত্ব নেয়। এই সময় একটি নিয়মিত সেনাবাহিনী হিসাবে এসএএস রেজিমেন্ট স্বীকৃতি পায়; ২২তমএসএএস রেজিমেন্টকে আনুষ্ঠানিকভাবে ১৯৫২ সালে সেনাবাহিনীর তালিকাতে যুক্ত করা হয় এবং ১৯৬০ সাল হতে হেরফোর্ডে এটি গঠিত হয়। ১৯৫৯ সালে তৃতীয় রেজিমেন্ট, ২৩তম এসএএস রেজিমেন্ট, রিজার্ভ রিকনাইসেন্স ইউনিট হিসাবে নামকরণ করে গঠিত হয়, যা এমএ৯-র সফলতা লাভ করে এবং যার সদস্যরা পলায়ন এবং চুরি-তে (এস্কেপ অ্যান্ড ইভেশন) দক্ষ ছিলেন।

সঠিক অনুচ্ছেদ শিরোনাম কোনটি?
titleA. স্পেশাল প্রজেক্ট টিম
titleB. অপারেশনাল কমান্ড
titleC. দ্বিতীয় বিশ্বযুদ্ধ
titleD. মালায়ান স্কাউট
উত্তর: titleD
১৯৭৭-৭৮ মৌসুমে পাকিস্তান গমন করেন। তিন টেস্টে নিয়ে গড়া এ সফরের প্রত্যেক টেস্টেই তার অংশগ্রহণ ছিল। লাহোর, হায়দ্রাবাদ ও করাচীতে তিন টেস্ট খেলার পর শিয়ালকোট ও লাহোরে দুইটি একদিনের আন্তর্জাতিকে অংশ নেন। তন্মধ্যে, শাহিওয়ালে প্রথম ওডিআইয়ে অংশগ্রহণ করা থেকে বিরত ছিলেন তিনি।

অভিষেক টেস্টে তিনি হ্যাট্রিকের দোরগোড়ায় উপনীত হয়েছিলেন তিনি। আবদুল কাদিরকে এলবিডব্লিউতে বিদেয় করার পর সরফরাজ নওয়াজকে প্রথম বলে বোল্ড করেন। পরবর্তী ব্যাটসম্যান ইকবাল কাশিমকে স্লিপ অঞ্চলে তার বলে মাইক ব্রিয়ারলি ক্যাচ তালুবন্দী করেন। আম্পায়ার প্রথমে আউট দিলেও ব্রিয়ারলি ক্যাচের বিষয়টি নিশ্চিত না করায় তাকে ক্রিজে ফিরিয়ে আনা হয়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. অবসর
titleC. পাকিস্তান গমন
titleD. প্রথম-শ্রেণীর ক্রিকেট
উত্তর: titleC
মানসা মূসার হজ্জপালনের পর, ইউরোপীয় মানচিত্র-অঙ্কনকারীরা তাদের মানচিত্রগুলোতে মানসা মূসার ছবি আঁকা শুরু করে। মালি সাম্রাজ্যের পতনের পর মানসা মূসার খ্যাতিও কমে যেতে থাকে। এরপর থেকে তাকে আর কখনোই মানচিত্রগুলোতে সম্মানিত রাজা হিসেবে আঁকা হয় নি, বরঞ্চ আরও অসভ্যভাবে দেখানো হয়েছে। তাকে ইউরোপীয় রাজপরিবারের ব্যাঙ্গাত্মক নমুনারুপে আঁকা হত, যা ছিল একজন রাজমুকুট পরিহিত জংলী ব্যক্তি।

সঠিক অনুচ্ছেদ শিরোনাম কোনটি?
titleA. হজ্জব্রত পালন ও স্বর্ণ বিতরণ
titleB. রাজকার্যে অবদান
titleC. ইসলাম প্রচারে সহায়তা
titleD. ইউরোপীয় মানচিত্রে মানসা মূসা
উত্তর: titleD
যথাযথভাবে তার ক্রিকেট দক্ষতায় অভিভূত হবার প্রেক্ষিতে দল নির্বাচকমণ্ডলী নাটাল দলের সদস্যরূপে লর্ড হকের নেতৃত্বাধীন ইংরেজ একাদশের বিপক্ষে খেলতে নামান। এভাবেই ২ মার্চ, ১৮৯৬ তারিখে ১৯ বছর ১৫৫ দিন বয়সে জোহেন্সবার্গে ইংল্যান্ডের বিপক্ষে টেস্ট অভিষেক ঘটে তার।

প্রথম টেস্টে কোন উইকেট লাভে ব্যর্থ হন লিউইলিন। ফলে সিরিজের বাদ-বাকী টেস্টে দল থেকে উপেক্ষিত হন। কিন্তু, ১৮৯৭-৯৮ ও ১৮৯৮-৯৯ মৌসুমের কারি কাপে দূর্দান্ত ক্রীড়াশৈলী প্রদর্শনের কারণে জাতীয় দলে খেলার জন্য পুণরায় আমন্ত্রিত হন। ১৮৯৮-৯৯ মৌসুমে ইংল্যান্ডের বিপক্ষে প্রথম টেস্টে পাঁচ উইকেট তুলে নেন। তবে, বিস্ময়করভাবে দ্বিতীয় টেস্টে খেলতে পারেননি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. ব্যক্তিগত জীবন
titleD. প্রারম্ভিক জীবন
উত্তর: titleA
১৯৫৭ সালে পূর্ব পাকিস্তান আইন নং ৩৫ গৃহীত হলে ১৯১৯ সালে আইন সংশোধন করা হয়। প্রকাশ্যে ভোটদান বাতিল, গোপন ব্যালটে ভোট চালু হয়। ইউনিয়নকে ৩টি ওয়ার্ডে বিভক্ত করা হয়। এই আইনে সর্বপ্রথম নারীদের ভোটাধিকার দেয়া হয়।
১৯৫৯ সালের ২৭শে অক্টোবর ফিল্ড মার্শাল আইয়ুব খান মৌলিক গণতন্ত্র চালু করে। ইউনিয়ন বোর্ডের নাম পরিবর্তন করে নাম রাখেন ইউনিয়ন কাউন্সিল। উক্ত ইউনিয়ন কাউন্সিলের কার্যকাল ছিল ৫ বছর। ভাইস চেয়ারম্যান পদ ১৯৬৫ সালে বাতিল করা হয়। ১৯৭১ সালে ইউনিয়ন কাউন্সিলের নাম পরিবর্তন করে নাম রাখা হয় ত্রাণ কমিটি। ১৯৭২ সালের ১লা জানুয়ারি ইউনিয়ন কাউন্সিল ও ত্রাণ কমিটি ভেঙ্গে ইউনিয়ন পঞ্চায়েত নামকরণ করা হয়। ১৯৭২ সালের ১৪ ডিসেম্বর নতুন সংবিধান প্রণীত হয়। ১৯৭৩ সালের ৩০শে জুন জাতীয় সংসদ কর্তৃক বিধি প্রণীত হয়। ইউনিয়ন পঞ্চায়েত-এর নাম পরিবর্তন করে নাম রাখা হয় ইউনিয়ন পরিষদ। জিয়ার সামরিক শাসনামলে ১৯৭৬ সালের ২০শে নভেম্বর স্থানীয় স্বায়ত্ত শাসন অধ্যাদেশ জারি করা হয়। ইউনিয়ন পরিষদের নাম ঠিক রেখেই সব সরকার কাজ চালিয়ে যান। ১৯৯৬ সালে আওয়ামী লীগ সরকার ক্ষমতায় এসে ৩টি ওয়ার্ডের পরিবর্তে ৯টি ওয়ার্ড সৃষ্টি করেন এবং ৩ জন মহিলা সদস্যকে সরাসরি নির্বাচনে অংশগ্রহণের ব্যবস্থা করা হয়।

সঠিক অনুচ্ছেদ শিরোনাম কোনটি?
titleA. পটভূমি
titleB. ইতিকথা
titleC. নামকরন
titleD. পাকিস্তান আমল
উত্তর: titleD
অভ্যুত্থানের পর সর্বপ্রথম ২০ সদস্যের জাতীয় বিপ্লবী কমান্ড কাউন্সিল গঠিত হয়। এতে ১২জন বাথপন্থি এবং ৮জন নাসেরবাদি ও স্বাধীন সদস্য ছিলেন। ৯ মার্চ কাউন্সিল বাথ পার্টির অন্যতম প্রতিষ্ঠাতা সালাহউদ্দিন আল-বিতারকে সরকার গঠন ও কাউন্সিলের নীতি বাস্তবায়নের নির্দেশ দেয়। পরে ছয়জন বেসামরিক ব্যক্তি কাউন্সিলের সদস্যপদ পান। এদের মধ্যে ছিলেন বাথিস্ট আফলাক, আল-বিতার ও মনসুর আল-আতরাশ এবং আরো তিনজন নাসেরবাদি। তবে এই পদক্ষেপ ক্ষমতার ভারসাম্য আনতে পারেনি। অফিসাররা মূলত দেশ পরিচালনা করতেন। সামরিক কমিটির সদস্যরা শুরু থেকে কাউন্সিলের অন্যান্য সদস্যদের অজ্ঞাতে রাষ্ট্রীয় নীতি নির্ধারণ করতেন। বেসামরিক নেতারা একথা জানতে পারার পর আল-আতরাশ বলেছিলেন: "এই ভদ্রলোকেরা কেন কথা বলেন না? আমি কি তাদের দৃষ্টিভঙ্গিগুলো আমাদের জানানোর জন্য লিয়াজো অফিসার নিয়োগ দেয়ার পরামর্শ দেব?" এরপর থেকে উমরান বেসামরিক নেতাদেরকে কমিটির সদস্যদের পরিকল্পনার আবছা ধারণা দিতে থাকেন।

শুরুতে সামরিক কমিটিকে ভেঙে ফেলতে পারে এমন কোনো মতবিরোধ ছিল না। এসময় সদস্যরা জাতির ভবিষ্যত নিয়ে নিজেদের লক্ষ্যের ব্যাপারে সচেতন ছিলেন। ৯ মার্চ কাউন্সিল লুয়াই আল-আতাসিকে কারাগার থেকে মুক্তি দেয়। তাকে লেফটেন্যান্ট জেনারেল পদে উন্নীত করে কমান্ডার-ইন-চীফ নিযুক্ত করা হয়। এছাড়া তাকে কাউন্সিলের চেয়ারম্যান হিসেবে নিযুক্ত করায় কার্যত তিনি রাষ্ট্রপ্রধান হন। হারিরি চীফ অফ স্টাফ নিযুক্ত হন। আতাসি ও হারিরির শক্তিশালী অবস্থান থাকলেও কাউন্সিলকে হুমকিতে ফেলতে পারার মত ক্ষমতা তাদের ছিল না। নাসেরবাদি অফিসারদেরকেও গুরুত্বপূর্ণ পদ দেয়া হয়। মুহাম্মদ আল-সুফি প্রতিরক্ষা মন্ত্রী এবং রশিদ আল-কুতাইনি ডেপুটি চীফ অফ স্টাফ হন। সামরিক কমিটিতে আরো পাঁচজন নতুন সদস্য যোগ দিয়েছিলেন। তারা ক্ষমতায় বাথিস্টদের নিয়ন্ত্রণ নিশ্চিত করেন। কাউন্সিলের অধিবেশনের আগে কমিটি তাদের রাষ্ট্রীয় নীতির বিষয়ে সিদ্ধান্ত নেয়। এর মাধ্যমে তারা ক্ষমতার মূল চালক হয়ে উঠেন।

উমরানকে প্রথমে হোমসের ৫ম ব্রিগেডের দায়িত্ব দেয়া হয়। পরে জুন মাসে তিনি ৭০ম আর্মর্ড ব্রিগেডের কমান্ডার হিসেবে উন্নীত হন। অফিসার্স এফেয়ার্স ব্যুরোর প্রধান হিসেবে জাদিদ তার বন্ধুদেরকে উচ্চপদে নিয়োগ দিয়েছিলেন। তিনি তার প্রতিপক্ষদের সরিয়ে দেন এবং বেশ কয়েকজন বাথিস্টকে উচ্চপদে নিয়োগ দেন। সামরিক কমিটির অন্যতম নতুন সদস্য আহমাদ সুওয়াইদানি সামরিক গোয়েন্দা বিভাগের প্রধান এবং মাজয়াদ হুনাইদি সামরিক পুলিশের প্রধান হন। হোমসের সামরিক একাডেমি বাথপন্থিদের নিয়ন্ত্রণে রাখা হয়। আসাদের ভাই রিফাত আল-আসাদসহ কয়েকশত বাথপন্থিকে কমান্ড প্রদানের পূর্বে সামরিক শিক্ষার উপর স্বল্পকালীন কোর্স করানো হয়। আসাদ কার্যত সিরিয়ান বিমান বাহিনীর প্রধানে পরিণত হন। সামরিক কমিটির সদস্যরা নেতৃত্ব প্রদানের ক্ষেত্রে কম বয়সী হওয়ায় কমিটি আমিন আল-হাফিজকে স্বরাষ্ট্রমন্ত্রী হিসেবে নিয়োগ দেয়।

সঠিক অনুচ্ছেদ শিরোনাম কোনটি?
titleA. পরিকল্পনা
titleB. পটভূমি
titleC. পরবর্তী অবস্থা
titleD. অর্থনৈতিক ও সামাজিক দিক
উত্তর: titleC